Борис Младенов-Young
Навън е пролет. Слънчев майски ден…

chitanka.info

Навън е пролет. Слънчев майски ден.

Два гълъба на покрива отсреща

се любят с нежно гукане пред мен,

като любовници на тайна среща.

Лек бриз разнася пресен аромат —

разцъфнали са люляците в двора.

От улицата идва шум познат —

коли минават, разговарят хора.

Във вечер звездна музика гърми,

задевки, смях и танци до зори —

безгрижно младежта се забавлява…

А буден аз се мятам лежешком

в харем със баби в старческия дом

и безнадеждна скръб ме задушава.

Сидни, Австралия — 2009 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.